Genesis 40 — Wagtoring – AANLYN BIBLIOTEEK
Josef sê wat gevangenes se drome beteken (1-19)
'Net God kan sê wat sulke dinge beteken' (8)
Farao se verjaarsdagfees (20-23)
Of "Betoon asseblief lojale liefde teenoor my".
40 Ná hierdie dinge het die hoofskinker+ van die koning van Egipte en die hoofbakker gesondig teen hulle heer, die koning van Egipte. 2 Daarom het Farao kwaad geword vir sy twee beamptes, die hoofskinker en die hoofbakker.+ 3 En hy het hulle in die tronk van die hoof van die wagte+ gesit, waar Josef 'n gevangene was.+ 4 Toe het die hoof van die wagte Josef aangestel om na hulle om te sien,+ en hulle het 'n tyd lank in die tronk gebly.
5 Die skinker en die bakker van die koning van Egipte het elkeen op dieselfde nag 'n droom gehad terwyl hulle in die tronk was, en elke droom het sy eie betekenis gehad. 6 Die volgende oggend toe Josef inkom, het hy gesien dat hulle mismoedig is. 7 Toe het hy die beamptes van Farao wat ook gevangenes in sy meester se huis was, gevra: "Hoekom lyk julle vandag so mismoedig?" 8 Hulle het vir hom gesê: "Ons het elkeen 'n droom gehad, maar daar is niemand wat vir ons kan sê wat dit beteken nie." Josef het vir hulle gesê: "Is dit nie net God wat kan sê wat sulke dinge beteken nie?+ Vertel dit asseblief vir my."
9 Die hoofskinker het sy droom vir Josef vertel en gesê: "In my droom was daar 'n wingerdstok voor my. 10 Aan die wingerdstok was daar drie takkies, en terwyl dit uitgeloop het, het bloeisels uitgekom, en trosse ryp druiwe het daaruit gegroei. 11 En Farao se beker was in my hand, en ek het die druiwe geneem en dit in Farao se beker uitgedruk. Daarna het ek die beker vir Farao gegee." 12 Toe het Josef vir hom gesê: "Hier is die betekenis: Die drie takkies is drie dae. 13 Oor drie dae sal Farao jou vrylaat en jou in jou amp herstel,+ en jy sal Farao se beker vir hom gee, soos jy voorheen gedoen het toe jy sy skinker was.+ 14 Maar jy moet aan my dink wanneer dit met jou goed gaan. Doen my asseblief 'n guns* en vertel Farao van my sodat ek uit hierdie plek kan kom. 15 Ek is eintlik ontvoer uit die land van die Hebreërs,+ en ek het niks hier gedoen waarvoor hulle my in die tronk* moes sit nie."+
16 Toe die hoofbakker hoor dat die skinker se droom iets goeds beteken, het hy vir Josef gesê: "In my droom was daar drie mandjies met witbrood op my kop. 17 In die boonste mandjie was daar allerhande gebakte eetgoed vir Farao, en daar was voëls wat dit uit die mandjie bo-op my kop geëet het." 18 Toe het Josef geantwoord: "Hier is die betekenis: Die drie mandjies is drie dae. 19 Oor drie dae sal Farao jou kop afkap en jou aan 'n paal hang, en die voëls sal jou vlees eet."+
20 Op die derde dag was dit Farao se verjaarsdag,+ en hy het 'n feesmaal vir al sy knegte voorberei, en hy het die hoofskinker sowel as die hoofbakker in die teenwoordigheid van sy knegte uitgebring. 21 Hy het die hoofskinker in sy amp herstel, en hy het weer die beker vir Farao aangegee. 22 Maar hy het die hoofbakker gehang, net soos Josef gesê het.+ 23 Die hoofskinker het egter nie aan Josef gedink nie. Hy het van hom vergeet.+